ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΑΠΡΙΛΙΟΣ 2016

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ, ΤΜΗΜΑ ΕΡΓΑΣΙΑΣ

ΚΕΦΑΛΑΙΑ:

ΚΕΦΑΛΑΙΟ Ι: Ανάλυση των στοιχείων της Εγγεγραμμένης Ανεργίας και των στοιχείων ανεργίας και απασχόλησης από την Έρευνα Εργατικού Δυναμικού, τη EUROSTAT και σχετικοί Πίνακες

ΚΕΦΑΛΑΙΟ ΙΙ: Ανάλυση στοιχείων εγγεγραμμένης ανεργίας κατά επαρχία και σχετικοί Πίνακες

ΚΕΦΑΛΑΙΟ ΙΙΙ: Ανάλυση του προφίλ των εγγεγραμμένων ανέργων στην κατηγορία «νεοεισερχόμενος», των μακροχρόνια ανέργων και σχετικοί Πίνακες

Αρ. Φακ. 9.41.002.1

Α/Α04/2016

ΚΕΦΑΛΑΙΟ Ι

Ανάλυση των στοιχείων της Εγγεγραμμένης Ανεργίας και των στοιχείων ανεργίας και απασχόλησης από την Έρευνα Εργατικού Δυναμικού, τη EUROSTAT και σχετικοί Πίνακες 1-13

Απρίλιος 2016

Οι επιπτώσεις της παγκόσμιας οικονομικής κρίσης στην αγορά εργασίας εμφανίστηκαν στην Κύπρο από τα τέλη του 2008. Μεταξύ του 2008 και του 2015 η ανεργία από 3.8% έφτασε στο 15,0%, συνεπεία της σταδιακής αλλά συνεχούς μείωσης της οικονομικής δραστηριότητας εξαιτίας της οικονομικής ύφεσης.

Με βάση τα αποτελέσματα της Έρευνας Εργατικού Δυναμικού (τελευταία διαθέσιμα στοιχεία), το ποσοστό ανεργίας κατά το 2015 έφτασε στο 15,0% (ετήσιος μέσος όρος), μειωμένο κατά 1,1 ποσοστιαίες μονάδες σε σχέση με τον ετήσιο μέσο όρο του 2014. Tο ποσοστό ανεργίας κατά το 4ο τρίμηνο του 2015 ανερχόταν στο 12,8% του εργατικού δυναμικού, μειωμένο κατά 3,2 ποσοστιαίες μονάδες σε σχέση με το αντίστοιχο τρίμηνο του 2014, ενώ μειώθηκε κατά 2,0 ποσοστιαίες μονάδες σε σχέση με το 3ο τρίμηνο του 2015.

Ο αριθμός των απασχολούμενων (15+) κατά το 2015 ανερχόταν στις 360,653 χιλιάδες (ετήσιος μέσος όρος), σε σύγκριση με 362,741 χιλιάδες το 2014. Το ποσοστό απασχόλησης των ατόμων 20-64 ετών ανήλθε στο 67,9% το 2015 σημειώνοντας μικρή αύξηση 0,3 ποσοστιαίες μονάδες σε σχέση με το 2014 (67,6%). Tο ποσοστό απασχόλησης κατά το 4ο τρίμηνο του 2015 ανερχόταν στο 68,3% του εργατικού δυναμικού, μειωμένο οριακά κατά 0,1 ποσοστιαίες μονάδες σε σχέση με το αντίστοιχο τρίμηνο του 2014 (68,4%), ενώ αυξήθηκε κατά 0,7 ποσοστιαίες μονάδες σε σχέση με το 3ο τρίμηνο του 2015.

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Απριλίου 2016, έφτασε τα 36.986 πρόσωπα. Με βάση τα στοιχεία διορθωμένα για εποχικές διακυμάνσεις που δείχνουν την τάση της ανεργίας, ο αριθμός των εγγεγραμμένων ανέργων τον Απρίλιο 2016 μειώθηκε στα 38.902 πρόσωπα σε σύγκριση με 39.801 τον προηγούμενο μήνα.   
Σε σύγκριση με τον Απρίλιο του 2015 σημειώθηκε μείωση 5.565 προσώπων ή 13,1%.

Στοιχεία Έρευνας Εργατικού Δυναμικού

Με βάση τα τελευταία διαθέσιμα αποτελέσματα της Έρευνας Εργατικού Δυναμικού για το 2015, το ποσοστό ανεργίας για τους νέους 15-24 ετών παρουσίασε μείωση 3,1 ποσοστιαίες μονάδες κατά το 2015 (ετήσιος μέσος όρος 32,8%) σε σχέση με τον ετήσιο μέσο όρο του 2014 (35,9%), και μείωση 6,1 ποσοστιαίες μονάδες σε σχέση με τον μέσο όρο του 2013 (38,9%). Κατά το 4ο τρίμηνο του 2015, το ποσοστό ανεργίας για τους νέους 15-24 ετών ήταν 29,5%, σημειώνοντας μείωση (2,8 ποσοστιαίες μονάδες) σε σχέση με το προηγούμενο τρίμηνο του 2015.

Προκαταρτικές εκτιμήσεις EUROSTAT

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Μάρτιο 2016 η ανεργία στην Κύπρο ανήλθε στο 12,1% και μειώθηκε 4,1 ποσοστιαίες μονάδες σε σχέση με τον ίδιο μήνα πέρσι (16,2%). Σε σύγκριση με τον προηγούμενο μήνα, Φεβρουάριο 2016, το ποσοστό μειώθηκε κατά 0,4 ποσοστιαίες μονάδες (12,5%).

Η ανεργία των νέων κάτω των 25 ετών παρέμεινε σταθερή στο 28,2% τους τελευταίους τρεις διαθέσιμους μήνες (Ιανουάριος μέχρι Μάρτιος 2016), ενώ μειώθηκε κατά 6,2 ποσοστιαίες μονάδες σε σχέση με τον Μάρτιο του 2015 (34,4%).

Τον Μάρτιο του 2016 ο μέσος όρος ανεργίας στην Ευρωζώνη (EA 19) ανήλθε στο 10,2%, καταγράφοντας το χαμηλότερο ποσοστό ανεργίας από τον Αύγουστο του 2011, ενώ ο μέσος όρος στην Ευρώπη (EU 28) ανήλθε στο 8,8% καταγράφοντας επίσης το χαμηλότερο ποσοστό ανεργίας τα τελευταία επτά χρόνια, από τον Απρίλιο του 2009.

Το ποσοστό ανεργίας των *ανδρών* κατά τον μήνα Μάρτιο 2016 υπολογίζεται στο 12,5% σημειώνοντας μείωση 4,0 ποσοστιαίες μονάδες σε σχέση με τον αντίστοιχο μήνα πέρσι. Σε σχέση με τον προηγούμενο μήνα, Φεβρουάριο 2016, το ποσοστό παρουσίασε μείωση 0,5 ποσοστιαίες μονάδες.

Το ποσοστό ανεργίας των *γυναικών* κατά το μήνα Μάρτιο 2016 υπολογίζεται στο 11,7%, σημειώνοντας μείωση 4,3 ποσοστιαίες μονάδες σε σχέση με τον αντίστοιχο μήνα πέρσι. Σε σχέση με τον προηγούμενο μήνα, Φεβρουάριο 2016, το ποσοστό παρουσίασε μείωση 0,3 ποσοστιαίες μονάδες.

Συνοπτικά στοιχεία Εγγεγραμμένης Ανεργίας

* Μείωση του αριθμού των εγγεγραμμένων ανέργων σε 36,986 από 42,551 άτομα τον αντίστοιχο μήνα του 2015 (μείωση κατά 13,1% ή 5,565 άτομα). Επισημαίνεται ότι τα τελευταία δύο χρόνια παρατηρείται μείωση της μηνιαίας εγγεγραμμένης ανεργίας σε σχέση με τους αντίστοιχους μήνες των προηγούμενων ετών.
* Κατά φύλο, ο αριθμός των άνεργων αντρών ανήλθε στα 18,817 άτομα, ενώ ο αριθμός των ανέργων γυναικών ανήλθε στα 18,169 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 3,393 άτομα ή 15% και των γυναικών μειώθηκε κατά 2,172 άτομα ή 11%.

Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.

* Η ανεργία σημείωσε μείωση σε όλες τις επαρχίες. Η μεγαλύτερη αριθμητική *μείωση* παρου­σιάστηκε στις επαρχίες Λευκωσίας (κατά 2,117 άτομα) και Λάρνακας (κατά 1,280 άτομα), ενώ στις επαρχίες Λεμεσού, Πάφου και Αμμοχώστου η μείωση ήταν 1005, 464 και 699 άτομα αντίστοιχα.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.

* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2015 παρουσιάστηκαν στον τομέα των κατασκευών (κατά 1,243 άτομα), στον τομέα των ξενοδοχείων (κατά 1,074 άτομα), στον τομέα του εμπορίου (κατά 737 άτομα), στον τομέα της μεταποίησης (κατά 719 άτομα) και στον τομέα της δημόσιας διοίκησης (κατά 681 άτομα).

Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.

* Οι μεγαλύτερες μειώσεις παρουσιάστηκαν στις ηλικιακές ομάδες 50-59 ετών (μείωση κατά 1,700 άτομα), στην ηλικιακή ομάδα 40-49 ετών (μείωση κατά 1,094 άτομα), στην ηλικιακή ομάδα 25-29 ετών (μείωση κατά 995 άτομα) και στην ηλικιακή ομάδα 30-39 ετών (μείωση κατά 843 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 19,118 άτομα (μείωση κατά 1,259 άτομα ή 6,2% σε σχέση με τον ίδιο μήνα πέρσι) και αντιπροσωπεύει το 52% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 12,112 άτομα (μείωση κατά 168 άτομα ή 1,4%) και αντιπροσωπεύει το 33% του συνόλου των εγγεγραμμένων ανέργων.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.

* Οι μισοί από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπαίδευσης με ποσοστό 50% ή 18,300 άτομα, ακολουθούν οι απόφοιτοι τριτοβάθμιας εκπαίδευσης με 28% ή 10,447 άτομα και οι απόφοιτοι με πρωτοβάθμια εκπαίδευση με ποσοστό 23% ή 8,239 άτομα.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

* Οι Ελληνοκύπριοι αποτελούν την πλειοψηφία του συνόλου των ανέργων με 28,024 άτομα (ποσοστό 76%). Ο αντίστοιχος αριθμός τον ίδιο μήνα πέρσι ήταν 33,177 άτομα (ποσοστό 78%). Από το σύνολο των ανέργων οι 4,536 (12%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 5,395 ή 13% του συνόλου των ανέργων.

Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

*Σύγκριση μεταξύ Μαρτίου και Απριλίου 2016 (μηνιαία σύγκριση):*

* Τον Απρίλιο του 2016 ο αριθμός των εγγεγραμμένων ανέργων μειώθηκε κατά 5,797 άτομα σε σύγκριση με τον προηγού­μενο μήνα.
* Κατά φύλο οι άντρες μειώθηκαν κατά 2,895 άτομα και οι γυναίκες κατά 2,902 άτομα.
* Κατά ηλικία, η μεγαλύτερη μείωση παρουσιάστηκε ανάμεσα στις ηλικιακές ομάδες 30-39 χρονών κατά 1,483 άτομα, ακολουθούμενες από την ηλικιακή ομάδα 40-49 χρονών και 50-59 χρονών (κατά 1,329 άτομα και 1,117 αντίστοιχα).
* Κατά εθνότητα, η μεγαλύτερη μείωση παρατηρήθηκε ανάμεσα στους Ελληνοκύπριους κατά 3,672 άτομα και ανάμεσα στα άτομα από ΕΕ κατά 1,710 άτομα.
* Ο αριθμός των ανέργων που ήταν εγγεγραμμένοι στα γραφεία της ΔΥΑ με διάρκεια ανεργίας 3 μέχρι 6 μήνες μειώθηκε κατά 4,120 άτομα, ενώ ο αριθμός των ατόμων που είχαν διάρκεια ανεργίας από 15 μέρες μέχρι 3 μήνες μειώθηκε κατά 1,643 άτομα.
* Κατά τομέα οικονομικής δραστηριότητας, οι μεγαλύτερες μειώσεις παρατηρήθηκαν στον τομέα των ξενοδοχείων (κατά 3,236 άτομα), στον τομέα της δημόσιας διοίκησης (κατά 699 άτομα), στον τομέα του εμπορίου (κατά 533 άτομα) και στις άλλες υπηρεσίες (κατά 433 άτομα).
* Κατά επαρχία, η μεγαλύτερη μείωση καταγράφηκε στην επαρχία Αμμοχώστου (κατά 2,540 άτομα), ακολουθούμενη από την επαρχία Πάφου (κατά 1,109 άτομα) και την επαρχία Λάρνακας (κατά 1,018 άτομα).

*Νέες Εγγραφές[[1]](#footnote-1) Ανέργων κατά Επαρχία και μήνα*

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |
| --- | --- | --- | --- |
|  | Φεβρουάριος 2016 | Μάρτιος 2016 | Απρίλιος 2016 |
| Λευκωσία | 1,640 | 1,672 | 1,682 |
| Λάρνακα | 980 | 933 | 874 |
| Αμμόχωστος | 414 | 525 | 480 |
| Λεμεσός | 1,726 | 1,839 | 1,674 |
| Πάφος | 858 | 890 | 853 |
| ΣΥΝΟΛΟ | 5,618 | 5,859 | 5,563 |

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2016 registered unemployed-monthly reports\March 2016\Reports\ΚΕΦΑΛΑΙΟ Ι - Μάρτιος 2016.docx

1. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-1)